Convolvulaceae

Convolvulaceae, as convolvuláceas, é a familia das ipomeas cuns 60 xéneros e máis de 650 especies. A maioría son plantas rubideiras herbáceas, mais tamén árbores, arbustos e herbas.

 Descrición 
Son plantas herbáceas, ás veces leñosas, case sempre volúbeis, e con látex. O vástago destas plantas xeralmente está enrolado, de aí o seu nome latino (convolvere = enrolar). As follas son simples e alternas, sen estípulas. Poen ser recoñecidos doadamente polas súas flores de forma de funil radial e simétrica; hermafroditas, pentámeras, poucas veces tetrámeras, en dicasios axilares. Cáliz pentámero libre, persistente e acrescente. Teñen 5 sépalos, con corola de 5 pétalos unidos e 5 estames insertos e alternos, en igual número que lobos da corola. Disco en xeral presente, ovario súpero (flores hipóxinas). O froito é unha cápsula cunha a catro sementes (ás veces máis), ou unha baga.

 Usos 
As follas e o amidón das raíces tuberosas dunhas determinadas especies utilízanse coma alimento (exemplo pataca doce e a espinaca de auga). As sementes pódense usar como purgantes. Algunhas especies desta familia conteñen ergolina, un alcaloide que probabelmente ten actividade como psicodélicos (drogas psicoactivas) (como por exemplo o ololiuhqui). 

Hai membros desta familia que se utilizan como plantas ornamentais de xardín (por exemplo, a gloria da mañá) e hainos tamén que se consideran malezas (xeralmente do tipo rubideira).

 Tribos 
A familia Convolvulaceae pode ser clasificada nas tribos seguintes: Anisieae, Cardiochlamyeae, Convolvuleae, Cresseae, Cuscuteae, Dichondreae, Erycibeae, Humbertieae, Ipomoeeae, Jacquemontieae, Maripeae, Merremieae.Austin, D. F. (1973) The American Erycibeae (Convolvulaceae): Maripa, Dicranostyles, e Lysiostyles I. Systematics. Ann. Missouri Bot. Gard. 60: 306-412.

 Etnobotánica 
As sementes de moitas especies da familia conteñen alcaloides de ergolina como os psicodélicos ergonovina e a erxina (LSA).

As sementes da Ipomoea tricolor e de Turbina corymbosa úsanse coma psicodélicos. As semenetes da gloria da mañá poden producir un efecto semellante ao do LSD cando son inxeridas en doses altas, en cantidades achegadas ao cento. Malia non ser legal o LSA en varios países, as sementes atópanse nas tendas de xardinaxe, mais a maioría das veces este tipo de sementes están cubertas por algunha forma de pesticidas ou con metilmercurio. Estas coberturas son especialmente perigosas se alguén ten un historial de desordes do fígado e tamén poden causar dano neural.

 Xéneros 
 Aniseia 
 Argyreia 
 Astripomoea 
 Blinkworthia 
 Bonamia 
 Breweria 
 Calycobolus 
 Calystegia 
 Cardiochlamys 
 Cladostigma 
 Convolvulus  
 Cordisepalum 
 Cressa
 Cuscuta 
 Decalobanthus 
 Dichondra 
 Dicranostyles 
 Dinetus 
 Dipteropeltis Erycibe 
 Evolvulus 
 Falckia 
 Hewittia 
 Hildebrandtia 
 Hyalocystis 
 Ipomoea 
 Iseia 
 Itzaea 
 Jacquemontia 
 Lepistemon 
 Lepistemonopsis 
 Lysiostyles 
 Maripa 
 Merremia 
 Metaporana 
 Nephrophyllum 
 Neuropeltis 
 Neuropeltopsis Odonellia 
 Operculina 
 Paralepistemon 
 Pentacrostigma 
 Pharbitis 
 Polymeria 
 Porana 
 Poranopsis 
 Rapona 
 Rivea 
 Sabaudiella 
 Seddera 
 Stictocardia 
 Stylisma 
 Tetralocularia 
 Tridynamia 
 Turbina 
 Wilsonia 
 Xenostegia

 Notas 

 Véxase tamén 

 Bibliografía 
 Austin, D. F. (1973) The American Erycibeae (Convolvulaceae): Maripa, Dicranostyles, and Lysiostyles I. Systematics. Ann. Missouri Bot. Gard. 60: 306-412.
 Ligazóns externas 
 Austin, D. F. 1997. Convolvulaceae (Morning Glory Family)
 Convolvulus
 Convolvulaceae  in L. Watson and M.J. Dallwitz (1992 onwards). The families of flowering plants.